Blaze7451/Wiki-th-20250601 huggingface dataset:
ท่าอากาศยานนานาชาติฟีนิกซ์สกายฮาร์เบอร์

ท่าอากาศยานนานาชาติฟินิกซ์ สกาย ฮาร์เบอร์ (Phoenix Sky Harbor International Airport) ตั้งอยู่ที่เมืองฟินิกซ์ ในมาริโคปา เคาน์ตี รัฐแอริโซนา สหรัฐอเมริกา ห่างจากตัวเมืองไปทางตะวันออกประมาณ 4.8 กิโลเมตร (3 ไมล์) โดยเป็นท่าอากาศยานที่สำคัญของภูมิภาคอเมริกาตะวันตกเฉียงใต้ และมีผู้ใช้บริการมากเป็นอันดับ 8 ของสหรัฐอเมริกา date=2008-01-03  นอกจากนี้ฟินิกซ์ยังเป็นท่าอากาศยานหลักของยูเอสแอร์เวย์ และเซาต์เวสต์แอร์ไลน์

**อาคารผู้โดยสาร และสายการบิน**

**อาคารผู้โดยสาร 2**
 เกรตเลกแอร์ไลน์- คอนติเนนตัล แอร์ไลน์
** คอนติเนนตัลเอ็กซ์เพรส ให้บริการโดย โชโตกัวแอร์ไลน์
** คอนติเนนตัลเอ็กซ์เพรส ให้บริการโดย เอ็กซ์เพรสเจ็ตแอร์ไลน์- ยูไนเต็ดแอร์ไลน์
** เท็ด ให้บริการโดย ยูไนเต็ดแอร์ไลน์
** ยูไนเต็ดเอ็กซ์เพรส ให้บริการโดย สกายเวสต์- อลาสกาแอร์ไลน์- แอร์แคนาดา

**อาคารผู้โดยสาร 3**

**อาคารเทียบเครื่องบินฝั่งเหนือ**
 ซันคันทรีย์แอร์ไลน์- เดลต้า แอร์ไลน์
** เดลต้าคอนเนคชั่น ให้บริการโดย สกายเวสต์
** เดลต้าคอนเนคชั่น ให้บริการโดย เอ็กซ์เพรสเจ็ตแอร์ไลน์- นอรธ์เวสต์แอร์ไลน์- ฟรอนเทียร์แอร์ไลน์- แอร์ทรานแอร์เวย์

**อาคารเทียบเครื่องบินฝั่งใต้**
 เจ็ตบลูแอร์เวย์- มิดเวสต์แอร์ไลน์- อเมริกันแอร์ไลน์- ฮาวายเอียนแอร์ไลน์

**อาคารผู้โดยสาร 4**

**อาคารเทียบเครื่องบิน เอ**
 ยูเอสแอร์เวย์
** ยูเอสแอร์เวย์ ให้บริการโดย อเมริกาเวสต์แอร์ไลน์

**อาคารเทียบเครื่องบิน บี**
 บริติช แอร์เวย์- เม็กซิกานา- ยูเอสแอร์เวย์
** ยูเอสแอร์เวย์ ให้บริการโดย อเมริกาเวสต์แอร์ไลน์
** ยูเอสแอร์เวย์เอ็กซ์เพรส ให้บริการโดย เมซาแอร์ไลน์
** ยูเอสแอร์เวย์เอ็กซ์เพรส ให้บริการโดย แอร์มิดเวสต์- เวสต์เจ็ต- แอโรเม็กซิโก

**อาคารเทียบเครื่องบิน ซี**
 เซาต์เวสต์แอร์ไลน์- เอทีเอแอร์ไลน์

**อาคารเทียบเครื่องบิน ดี**
 เซาต์เวสต์แอร์ไลน์

**อ้างอิง**

**แหล่งข้อมูลอื่น**
  ท่าอากาศยานนานาชาติฟินิกซ์ สกาย ฮาร์เบอร์ 
หมวดหมู่:สิ่งก่อสร้างในรัฐแอริโซนา
โรงเรียนบ้านคุ้งตะเภา

โรงเรียนบ้านคุ้งตะเภา เป็น โรงเรียนประจำหมู่บ้านคุ้งตะเภา ตั้งอยู่ที่ บ้านคุ้งตะเภา ตำบลคุ้งตะเภา อำเภอเมืองอุตรดิตถ์ จังหวัดอุตรดิตถ์ สังกัดสำนักงานเขตพื้นที่การศึกษาอุตรดิตถ์เขต 1 สำนักงานคณะกรรมการการศึกษาขั้นพื้นฐาน กระทรวงศึกษาธิการ โรงเรียนบ้านคุ้งตะเภาเป็นโรงเรียนในกลุ่มคุ้งตะเภา-ถ้ำฉลอง แบ่งการเปิดการสอนเป็น ระดับประถมศึกษา และระดับก่อนประถมศึกษา

**ที่ตั้ง**
โรงเรียนบ้านคุ้งตะเภา ตั้งอยู่ที่ บ้านคุ้งตะเภา ตำบลคุ้งตะเภา อำเภอเมือง จังหวัดอุตรดิตถ์ ตั้งอยู่ในที่ราชพัสดุมีพื้นที่ 3 ไร่ 2 งาน

**ประวัติ**
โรงเรียนบ้านคุ้งตะเภา เริ่มทำการเปิดการเรียนการสอนครั้งแรก เมื่อ พ.ศ. 2465 โดยใช้ศาลาการเปรียญวัดคุ้งตะเภาเป็นสถานที่ทำการเรียนการสอน โดยเริ่มเปิดการเรียนการสอนตั้งแต่ชั้น ป.1 - 5 และเมื่อปี พ.ศ. 2475 ได้ปิดโรงเรียนไปชั่วคราว เนื่องจากขาดงบประมาณ พร้อมกับทำการเปิดสอนอีกครั้ง  ใน พ.ศ. 2476 สังกัดกระทรวงศึกษาธิการ
ศาลาการเปรียญวัดคุ้งตะเภาหลังเก่า สถานที่ทำการเรียนการสอนในอดีต
1 ตุลาคม พ.ศ. 2509 โรงเรียนได้โอนไปสังกัดองค์การบริหารส่วนจังหวัด กรมการปกครอง กระทรวงมหาดไทย จนกระทั่งปี พ.ศ. 2523 ได้โอนมาสังกัดสำนักงานคณะกรรมการการประถมศึกษาแห่งชาติ กระทรวงศึกษาธิการ
ในปี พ.ศ. 2513 ได้รับงบประมาณสร้างอาคารเรียน แบบ ป. 1ฉ ขนาด 4 ห้องเรียน งบก่อสร้าง 120,000 บาทและได้ย้ายนักเรียนจากศาลาการเปรียญวัดคุ้งตะเภา มาเรียนอาคารหลังใหม่ เมื่อวันที่ 29 เมษายน พ.ศ. 2514 โดยใช้ชื่อว่า "โรงเรียนวัดคุ้งตะเภา" ต่อมาได้ขออนุญาตเปลี่ยนชื่อเป็น "โรงเรียนบ้านคุ้งตะเภา" เมื่อวันที่ 20 กันยายน พ.ศ. 2514 และในปี พ.ศ. 2521 ได้รับงบประมาณสร้างอาคารเรียนแบบ ป.1 ฉ เพิ่มเติมอีก 2 ห้องเรียน รวมเป็น  6 ห้องเรียน
ในปี พ.ศ. 2538 ได้รับงบประมาณสร้างอาคารเรียนเอนกประสงค์ เพื่ออำนวยความสะดวกในกิจการต่าง ๆ สะดวกขึ้น พร้อมทั้งได้งบประมาณสร้างห้องสุขาแบบสามัญ จำวนวน 1 หลัง และในปีเดียวกันนี้ เมื่อวันที่ 25 เมษายน พ.ศ. 2538 ที่ประชุมหมู่บ้านคุ้งตะเภาครั้งที่ 1/2538 กรรมการหมู่บ้านได้ประชุมกัน มีมติมอบที่ดินสาธารณประโยชน์ จำนวน 10 ไร่ ให้กับโรงเรียน เพื่อสร้างสนามกีฬา
ในปี พ.ศ. 2540 ได้รับงบประมาณก่อสร้างอาคารเรียนแบบ สปช.105/29 จำนวน 4 ห้องเรียน จำนวนเงิน 1,940,000 บาท โดยการสนับสนุนจาก ส.ส. กนก ลิ้มตระกูล และในปีนี้ได้สร้างถนนคอนกรีตผ่านหน้าอาคารเรียน ป.1 ฉ เป็นจำนวนเงิน 80,000 บาท โดยไม่ใช้งบประมาณจากทางราชการ
โรงเรียนบ้านคุ้งตะเภาได้ดำเนินการจัดการเรียนการสอน โดยทำการสอนครั้งแรก ตั้งแต่ชั้นประถมศึกษาปีที่ 1 ถึงชั้นประถมศึกษาปีที่ 4 มี นายเอี่ยม ศาสตร์จำเริญ เป็นครูใหญ่คนแรก ปัจจุบันเปิดทำการสอนเป็น  2 ระดับชั้น คือระดับก่อนประถมศึกษา และระดับประถมศึกษา มีนายสุชีพ เสาเกิด ดำรงตำแหน่ง ผู้อำนวยการโรงเรียนบ้านคุ้งตะเภา

**รายนามผู้บริหาร**

**สีประจำโรงเรียนบ้านคุ้งตะเภา**
 ██ สีเขียว หมายถึง ธรรมชาติ และสิ่งแวดล้อมอุดมสมบูรณ์ด้วยคุณธรรม เลิศล้ำวิชาการ

**อาคารสถานที่**
 อาคารเรียน แบบ ป.1 ฉ จำนวน 1 หลัง- หอประชุม จำนวน 1 หลัง- อาคารเรียนแบบ ป.1 ฉ จำนวน  หลัง- หอประชุมโรงอาหาร จำนวน 1 หลัง- บ้านพักครู จำนวน 1 หลัง- ห้องน้ำ ห้องสุขา จำนวน 1 หลัง

**อ้างอิง**

**ดูเพิ่ม**
 วัดคุ้งตะเภา- หมู่บ้านคุ้งตะเภา

**แหล่งข้อมูลอื่น**
  เว็บไซต์อย่างเป็นทางการของโรงเรียนบ้านคุ้งตะเภา date=2009-02-03 -   ข้อมูลภาพรวมของโรงเรียน บ้านคุ้งตะเภา date=2016-03-05 
บ้านคุ้งตะเภา
บ้านคุ้งตะเภา
บ้านคุ้งตะเภา
ไส้เดือนยักษ์กีนาบาลู

ไส้เดือนยักษ์กีนาบาลู (Kinabalu giant earthworm)  เป็นสัตว์จำพวก Annelid มีสีเทาออกน้ำเงิน พบได้เฉพาะแถบยอดเขากีนาบาลูบนเกาะบอร์เนียว เมื่อโตเต็มที่จะมีความยาวราว 70 ซม. อาศัยอยู่ในโพรงในดินที่หนานุ่มบนระดับความสูง 3,000 เมตรเหนือระดับน้ำทะเล ผิวหนังปกคลุมด้วยขนขนาดเล็กที่มองไม่เห็นด้วยตาเปล่า ทำให้ผิวเป็นเงามันสีเหลือบออกเขียว นักล่าตามธรรมชาติของไส้เดือนชนิดนี้คือ ปลิงแดงยักษ์กีนาบาลู ซึ่งเป็น annelid ขนาดใหญ่อีกชนิดหนึ่ง สัตว์ทั้งสองชนิดนี้พบเห็นได้เฉพาะเวลาฝนตกหนักหรือหลังฝนหยุดตกไม่นาน

**อ้างอิง**
  ปลิงยักษ์และหนอนยักษ์ในอุทยานกีนาบาลู, บอร์เนียว, มาเลเซีย (ภาษาอังกฤษ)
หมวดหมู่:สัตว์ไม่มีกระดูกสันหลัง
หมวดหมู่:สิ่งมีชีวิตเฉพาะถิ่น
หลี่เถียไกว่

หลี่เถียไกว่ ("หลี่ไม้เท้าเหล็ก")
หลี่เถียไกว่ (p=Lǐ Tiěguǎi; "หลี่ไม้เท้าเหล็ก") เป็นบุคคลในประมวลเรื่องปรัมปราจีน ลัทธิเต๋าจัดเข้าเป็นเซียนองค์หนึ่งในกลุ่มโป๊ยเซียน (แปดเซียน) ได้รับการพรรณนาว่า เป็นบุคคลอารมณ์ร้อน แต่มีเมตตาต่อผู้ยากไร้หรือเจ็บป่วย และมักปรุงยาวิเศษด้วยน้ำเต้า นอกจากนี้ ยังได้รับการแสดงภาพเป็นชายแก่อัปลักษณ์ หนวดเครารุงรัง ผมเผ้ายุ่งเหยิง สวมมงคลทองคำบนศีรษะ ถือไม้เท้าเหล็กอันหนึ่ง และถือหรือสะพายน้ำเต้าลูกหนึ่ง อนึ่ง ยังมีการพรรณนาว่า เขาจุติลงมายังโลกมนุษย์ในร่างขอทาน แล้วใช้อำนาจวิเศษช่วยเหลือผู้เข็ญใจหรือถูกกดขี่
ตำนานว่า หลี่เกิดในคริสต์ศตวรรษที่ 13 ช่วงราชวงศ์ยฺเหวียน (ค.ศ. 1279–1368) และมีชื่อจริงว่า "หลี่ เสฺวียน" (李玄) แต่บางตำนานก็ว่า เขาเป็นศิษย์ของเหลาจึ (老子; "ครูเฒ่า") ซึ่งหมายความว่า เขามีชีวิตอยู่ในคริสต์ศตวรรษที่ 6

**อ้างอิง**
หมวดหมู่:โป๊ยเซียน
ทวินซิกแนล

ทวินซิกแนล (Tsuinshigunaru ทับศัพท์จาก ทวินซิกแนล) เป็นการ์ตูนญี่ปุ่นแนวโชเน็น เรื่องราวเกี่ยวกับหุ่นยนต์เหมือนมนุษย์ที่สามารถแปลงร่างกลายเป็นหุ่นยนต์ตัวเล็กเนื่องจากบั๊กภายในตัว และการต่อสู้ระหว่างมนุษย์ผู้สร้าง

**เนื้อเรื่อง**

**ตัวละคร**

**รายชื่อตอน**
หมวดหมู่:การ์ตูนญี่ปุ่น
หมวดหมู่:การ์ตูนญี่ปุ่นแนวโชเน็ง‎
อุทยานแห่งชาติชิเรโตโกะ

อุทยานแห่งชาติชิเรโตโกะ (Shiretoko Kokuritsu Kōen) มีอาณาเขตครอบคลุมพื้นที่ส่วนใหญ่ของคาบสมุทรชิเรโตโกะที่ปลายสุดทางตะวันออกเฉียงเหนือของเกาะฮกไกโด ประเทศญี่ปุ่น คำว่า "ชิเรโตโกะ" เป็นคำในภาษาไอนุ มีความหมายว่า "จุดสุดขอบโลก"
คาบสมุทรแห่งนี้อยู่ในพื้นที่ที่ห่างไกลจากเมืองมากที่สุดแห่งหนึ่งในญี่ปุ่น ทำให้มีพื้นที่หลายส่วนบนคาบสมุทรที่เข้าถึงได้จากการเดินเท้าและทางเรือเท่านั้น อุทยานนี้เป็นที่รู้จักกันว่าเป็นแหล่งที่พบประชากรหมีเป็นจำนวนมากที่สุดในญี่ปุ่น
เมื่อ พ.ศ. 2548 องค์การยูเนสโกได้ขึ้นทะเบียนพื้นที่บนคาบสมุทรนี้ให้เป็นแหล่งมรดกโลก และได้เสนอให้ญี่ปุ่นพัฒนาพื้นที่นี้ร่วมกับหมู่เกาะคูริลของรัสเซียให้เป็น "อุทยานสันติภาพมรดกโลก"

**มรดกโลก**
ชิเรโตโกะได้รับการขึ้นทะเบียนเป็นแหล่งมรดกโลกในการประชุมคณะกรรมการมรดกโลกสมัยสามัญครั้งที่ 29 เมื่อ พ.ศ. 2548 (2005) ที่เมืองเดอร์บัน ประเทศแอฟริกาใต้ ด้วยข้อกำหนดและหลักเกณฑ์ในการพิจารณา ดังต่อไปนี้- (ix) - เป็นแหล่งที่เกิดจากปรากฏการณ์ทางธรรมชาติที่มีเอกลักษณ์หายากหรือสวยงามเป็นพิเศษ เช่น แม่น้ำ น้ำตก ภูเขา- (x) - เป็นถิ่นที่อยู่อาศัยของชนิดสัตว์และพันธุ์พืชที่หายากหรือที่ตกอยู่ในสภาวะอันตราย แต่ยังคงสามารถดำรงชีวิตอยู่ได้ ซึ่งรวมถึงระบบนิเวศอันเป็นแหล่งรวมความอุดมสมบูรณ์ของพืชและสัตว์ที่ทั่วโลกให้ความสนใจด้วย

**แหล่งข้อมูลอื่น**
 อุทยานแห่งชาติชิเรโตโกะ
หมวดหมู่:IUCN ประเภท II
ชิเรโตโกะ
หมวดหมู่:แหล่งมรดกโลกในประเทศญี่ปุ่น
หมวดหมู่:แหล่งมรดกโลกทางธรรมชาติ
หมวดหมู่:กิ่งจังหวัดโอค็อตสค์
แม่แบบ:Sup/doc

สำหรับแสดงอักษรตัวยก เช่น
  ผลลัพธ์: ข้อความที่จะยก
แม่แบบนี้ถูกแสดงอยู่ที่ :En:Wikipedia:Subst เป็นตัวเลือกที่ดีสำหรับการแทนที่ (เช่น  ) อย่างไรก็ตาม ในหน้าที่ใช้แม่แบบหลายครั้ง อาจทำให้หน้ายุ่งเหยิงและทำให้หน้ามีความยาวขึ้นอย่างมาก

**ดูเพิ่ม**
 smallsup (ตัวยกขนาดอักษรเล็ก ())
แม่แบบ:Template doc page viewed directly/doc

small=yes
This template takes an optional parameter which replaces the name of the template, intended for use where one page contains the documentation for several related templates.

**ดูเพิ่ม**
 Meta:Template doc page pattern or Wikipedia:Template documentation for how this template is used.- Template:Template doc page transcluded- Template:Interwiki doc page pattern
en:Template:Template doc page viewed directly
id:Templat:Dokumentasi templat dilihat langsung
ja:Template:テンプレート文書直接表示
pl:Szablon:Dokumentacja szablonu oglądana bezpośrednio
sl:Predloga:Neposredno prikazana dokumentacijska stran predloge
uk:Шаблон:Документація шаблона (безпосередня)
zh:Template:Template doc page viewed directly
แม่แบบ:Edi

{+/-}
----
ข้อความโดยปริยายของ xyz คือ +/-: xyz
 เว้นว่างช่องสุดท้าย: 
กขคง  ข้อความจะแสดงเป็น: กขคง
ดูเพิ่ม
Ed
Edi
Ed
Edi
Ed right
Edit
Ed2
Ed right2
en:Template:Edi
แม่แบบ:Lts/doc

:main discussion & Queries: template talk:Lts
หมวดหมู่:แม่แบบคู่มือการใช้งาน

**Documentation**
W:Template:Lts, M:Template:Lts, etc. on various Sister projects  are a smaller variant of Lt with pleasant output, for use especially also on browsers which don't support ·.

**Usage**
shows links for the specified template.
shows links for a template wrt the .

**Example**

**See also**

**Comparison**
We got a zoo of similar templates, pick what you like.
This list is probably incomplete and intentionally
omits variants with parameters like Tlx and
redirections like Tln:
แม่แบบ:Template link expanded/doc

This 'Tlx' template documentation is transcluded for all Tlx family templates (Tlx, Tlxc, Tlxm, Tlxw) action=edit edit. 
interwikitmp-grp|V=6|cat=Typing-aid templates |CATS=TlxTlx
→ ninth
Purpose and naming: Mnemonically Template list expanded'... after tl Template list' - This template takes another template-name and some associated pipe-tricked   (numbered) parameters (or 'pass parameters'), and aggregates them into an 'example demonstration' of how the template-name template might be used. It's primary use is in instruction and documentation such as this passage.- Up to five pass parameters (numbered) for the specified template are displayed as 'placeholders', and more parameters are shown as "|...", for details see the this talk page.
----- If given no additional parameters except  'template name' (),  it presents the same as the similar Tl macro template -- a blue link nested in curly-braces-- the same as a user would apply the template without parameters, but with a noticably clearer font and spacing on most modern browsers. - Tl display compared to Tl: (Tl: Tlx versus Tlx: Tl) - Comparatively, Tl will not take or display additional parameters, and for minor technical reasons, may  preferred for mere listing and referencing in long pages involving a lot of template expansions1.- Additionally, Tlx will take a 'named' parameter 'SISTER' to link interwiki to other sister projects such as one of these examples: '|SISTER=W:', 'Tlx|SISTER=M:', 'Tlx|SISTER=Q:', 'Tlx|SISTER=S:', allowing documentation or discourse about a template across interwiki boundaries. Small 'front end' Shell or convience templates Tlxw and Tlxm are typing-aid templates available at Meta for automatic substitution in discussions about templates on Wikipedia or Meta.
----
This usage also applies to interwiki capable template variations:
# Tlxc -- which links to templates on Wikimedia Commons (The Commons).
# Tlxm -- which links to templates on Meta
# Tlxw -- which links to templates on Wikipedia
----

**Documentation**
is a generalization of x, y,
etcetera with arguably better readable
output. This depends on the browser, but too narrow
uses of "{", "|", "}" in conjunction
with links can be hard to read.

**Examples**


ko:틀:Tlx
ru:Template:Tlx
simple:Template:Tlx
uk:Шаблон:Tlx
ริเวนเดลล์

ริเวนเดลล์ จากภาพยนตร์เดอะลอร์ดออฟเดอะริงส์
ริเวนเดลล์ (Rivendell) เป็นชื่ออาณาจักรแห่งหนึ่งของพวกเอลฟ์ ในจินตนิยายเรื่อง เดอะลอร์ดออฟเดอะริงส์ ของ เจ. อาร์. อาร์. โทลคีน ชื่อในภาษาซินดารินเรียกว่า อิมลาดริส (Imladris) ซึ่งมีความหมายว่า 'หุบเขาลึก'  บางครั้งถูกเอ่ยถึงด้วยชื่อ คฤหาสน์ลาสต์โฮมลี่เฮ้าส์ ในหุบเขาฟากตะวันตกของเทือกเขามิสตี้  อาณาจักรนี้ก่อตั้งขึ้นโดยเอลฟ์กึ่งมนุษย์ชื่อว่า เอลรอนด์ ตั้งแต่ยุคที่สองของโลกอาร์ดา  (ประมาณ 4-5 พันปี ก่อนเหตุการณ์ในเรื่อง ลอร์ดออฟเดอะริงส์) 
ริเวนเดลล์ตั้งอยู่เชิงเขาทางฟากตะวันตกของฮิธายเกลียร์ หรือเทือกเขามิสตี้ ใกล้กับโตรกแคบของแม่น้ำบรุยเนน ซ่อนตัวมิดชิดอยู่ในหุบเขา เส้นทางเข้าออกสำคัญของอาณาจักรนี้คือทางข้ามแม่น้ำบริเวณที่เรียกว่า ฟอร์ดบรุยเนน  ภูมิอากาศทั่วไปค่อนข้างเย็น มีช่วงฤดูร้อนที่อบอุ่นและหิมะเล็กน้อยในฤดูหนาว
อาณาจักรริเวนเดลล์ก่อตั้งขึ้นในปีที่ 1697 ของยุคที่สอง ในระหว่างสงครามเมืองเอเรกิออน เมื่อกองทัพจากลินดอนที่กิล-กาลัดส่งมาช่วยเอเรกิออน นำทัพโดยเอลรอนด์ ต้องพาผู้ลี้ภัยที่หนีออกมาจากนครเอเรกิออนถอยขึ้นไปทางเหนือ  ทัพของเซารอนปิดล้อมริเวนเดลล์อยู่ถึงสามปี จนกระทั่งกิล-กาลัดและทัพจากนูเมนอร์ส่งมาช่วย ทัพจากริเวนเดลล์ยกออกตีกระหนาบจนสามารถเอาชนะเซารอนในการศึกครั้งนั้นได้  ริเวนเดลล์ถูกทัพของวิชคิงปิดล้อมอีกครั้งในราวศตวรรษที่ 14 ของยุคที่สาม และสามารถขับไล่ทัพของวิชคิงไปได้เมื่อได้รับกำลังเสริมมาจากลอธลอริเอน
ในเรื่อง เดอะฮอบบิท  บิลโบ แบ๊กกิ้นส์ มาแวะพักที่ริเวนเดลล์นี้พร้อมกับพวกคนแคระ ในระหว่างการเดินทางไปยังภูเขาโลนลี่ และยังแวะพักในขากลับระหว่างเดินทางกลับไชร์พร้อมกับแกนดัล์ฟ
ในเรื่อง เดอะลอร์ดออฟเดอะริงส์  โฟรโด แบ๊กกิ้นส์ กับผองเพื่อนฮอบบิทของเขา เดินทางมายังริเวนเดลล์พร้อมกับอารากอร์น และได้ใช้เวลาพักฟื้นอยู่ที่นี่หลายเดือน  ที่นี้ยังเป็นที่ชุมนุมเผ่าพันธุ์ต่างๆ ที่ยังเป็นอิสระชนแห่งมิดเดิลเอิร์ธ คือพวกเอลฟ์ มนุษย์ และคนแคระ  ในที่ประชุมของเอลรอนด์ เผ่าพันธุ์ทั้งหลายได้ลงมติให้นำแหวนเอกไปทำลายเสียที่เมาท์ดูม  โดย โฟรโด เป็นผู้รับอาสาทำหน้าที่นี้   เอลรอนด์ได้เลือกตัวแทนแต่ละเผ่าพันธุ์เข้าร่วมในคณะพันธมิตรแห่งแหวน เพื่อปฏิบัติภารกิจนี้
ครอบครัวของเอลรอนด์ทุกคนพำนักอยู่ที่ริเวนเดลล์ ได้แก่ เคเลบรีอัน ภรรยาของเขา  เอลลาดาน และ เอลโรเฮียร์ บุตรชายฝาแฝด และธิดาคนสุดท้องคือ อาร์เวน นอกจากนี้เอลรอนด์ยังเลี้ยงดูทายาทวงศ์กษัตริย์มนุษย์ คือ อารากอร์น ในฐานะบุตรบุญธรรมของตนด้วย  แต่เคเลบรีอันได้รับบาดเจ็บในระหว่างเดินทางข้ามเทือกเขามิสตี้ครั้งหนึ่งแล้วถูกพวกออร์คซุ่มโจมตี นางจึงเดินทางไปรักษาตัวที่แผ่นดินอมตะ  ในระหว่างยุคสงครามแหวน เคเลบรีอันจึงมิได้อยู่ที่ริเวนเดลล์แล้ว
ในช่วงต้นของยุคที่สี่  หลังจากอาร์เวนได้อภิเษกกับอารากอร์น ขึ้นเป็นราชา-ราชินีของอาณาจักรกอนดอร์แล้ว  เอลรอนด์เดินทางออกจากริเวนเดลล์เพื่อกลับไปยังแผ่นดินตะวันตก คงเหลือแต่เพียงเอลลาดานและเอลโรเฮียร์พำนักอยู่ที่นี่ ต่อมา เคเลบอร์น ได้ละลอธลอริเอนและมาสมทบกับพวกเขาที่นี่  แต่ไม่มีบันทึกใดระบุว่า สุดท้ายแล้วพวกเอลฟ์อพยพออกจากริเวนเดลล์ไปจนหมดสิ้นเมื่อใด

**อ้างอิง**
 เจ. อาร์. อาร์. โทลคีน, ลอร์ดออฟเดอะริงส์, ลอนดอน:สำนักพิมพ์ฮาร์เปอร์คอลลินส์- เจ. อาร์. อาร์. โทลคีน, Unfinished Tales, ลอนดอน:สำนักพิมพ์ฮาร์เปอร์คอลลินส์
หมวดหมู่:ดินแดนในตำนานของโทลคีน
อึ้งเซียะ

อึ้งเซียะ (Huang Shang) เป็นตัวละครที่ถูกกล่าวอ้างถึงโดยตัวละครในนิยายเรื่อง มังกรหยก เท่านั้น ดังนั้น ความเก่งกาจของอึ้งเซียะจึงมิอาจประเมินได้ เขาได้รับการกล่าวขานว่าเป็นผู้คิดค้นคัมภีร์นพเก้า
การสร้างตัวละครอุปโลกน์อย่าง อึ้งเซียะ นั้น คาดว่าน่าจะได้อิทธิพลมาจากเทพบุตรงูทองแหเซาะหงี เนื่องจากทั้งสองคนนั้นมีบุคลิก และเหตุการณ์เกือบใกล้เคียงกัน กล่าวคือ ทั้งอึ้งเซียะและแหเซาะหงีนั้น ต่างก็ฝึกวิชาเพื่อนำไปใช้แก้แค้นแทนครอบครัวด้วยกันทั้งคู่, แนวทางวิชาของทั้งสองคนก็เป็นแบบผสมผสานวิชาของค่ายสำนักต่าง ๆ เข้าไว้ด้วยกัน, รวมกับบุคลิกที่แปลกประหลาดของทั้งสองคนก็ทำให้น่าเชื่อว่า อึ้งเซียะได้รับอิทธิพลมาจากแหเซาะหงีตัวละครอุปโลกน์จากเรื่อง เพ็กฮ้วยเกี้ยม มาสูงมากทีเดียว เนื่องจาก เพ็กฮ้วยเกี้ยม นั้นได้เขียนขึ้นมาก่อนเรื่อง มังกรหยก ภาค 1
หมวดหมู่:ตัวละครของกิมย้ง
หมวดหมู่:ตัวละครในนิยายกำลังภายใน
โอลึมพีอาชตาดีอ็อน (มิวนิก)

โอลึมพีอาชตาดีอ็อน (Olympiastadion) คือสนามกีฬาในประเทศเยอรมนี อยู่ทางตอนเหนือของเมืองมิวนิก สร้างขึ้นเพื่อใช้ในการแข่งขันกีฬาโอลิมปิกฤดูร้อน 1972และฟุตบอลโลก 1974 ที่เยอรมนีตะวันตกเป็นเจ้าภาพ ออกแบบโดยสถาปนิกกึนเทอร์ เบนิช และวิศวกรไฟร อ็อทโท ปัจจุบันยังใช้เป็นสถานที่จัดงานแข่งกีฬา งานแสดงคอนเสิร์ต และกิจกรรมกีฬาต่าง ๆ สำหรับชาวมิวนิกและนักท่องเที่ยวทั่วไป

**อ้างอิง**

**แหล่งข้อมูลอื่น**
 Official site date=2014-11-02 - Olympic Stadium review by a+t architecture publishers
หมวดหมู่:สิ่งก่อสร้างในมิวนิก
หมวดหมู่:สนามกีฬาในประเทศเยอรมนี
หมวดหมู่:สนามฟุตบอลในประเทศเยอรมนี
มิวนิก
หมวดหมู่:สนามกีฬาฟุตบอลโลก 1974
หมวดหมู่:สโมสรฟุตบอลไบเอิร์นมิวนิก
คานางาวะ

คานางาวะ หรือ คานากาวะ (神奈川 Kanagawa) สามารถหมายถึง- คานางาวะ (นามสกุล)- จังหวัดคานางาวะ
** เขตคานางาวะ
** สถานีคานางาวะ (คานางาวะ)- จังหวัดโอโกยามะ
** ปราสาทคานางาวะ
** สถานีคานางาวะ (โอโกยามะ)
ไซตามะ

ไซตามะ อาจหมายถึง- จังหวัดไซตามะ (Saitama-ken) จังหวัดหนึ่งในประเทศญี่ปุ่น- นครไซตามะ (Saitama-shi) เมืองหลวงของจังหวัดไซตามะ
ออมสิน

ออมสิน อาจหมายถึง- ธนาคารออมสิน ชื่อธนาคารแห่งหนึ่ง - สลากออมสิน สลากอย่างหนึ่ง- กระปุกออมสิน สิ่งของอย่างหนึ่งมีรูปร่างได้หลายแบบ ใช้สำหรับหยอดเงิน เพื่อเก็บสะสมหรือไว้ใช้ยามจำเป็นหรือตามประสงค์ของเจ้าของ ส่วนใหญ่ทำจากปูนปลาสเตอร์หรือพลาสติก- ออมสิน (เต่า) ชื่อเต่าที่มีชื่อเสียงจากการกลืนเหรียญเป็นจำนวนมาก
สะพานข้ามอ่าวหางโจว

สะพานข้ามอ่าวหางโจว (จีนตัวย่อ: 杭州湾大桥; จีนตัวเต็ม: 杭州灣大橋; พินอิน: Hángzhōu Wān Dàqiáo) ซึ่งเป็นสะพานข้ามทะเลที่ยาวที่สุดในโลก ตั้งแต่ปี พ.ศ. 2550 ในมณฑลเจ้อเจียง เริ่มต้นจากเมืองเจียซิงทางทิศเหนือไปสิ้นสุดที่เมืองหนิงปัวทางทิศใต้ มีความยาวทั้งหมด 35.673 กิโลเมตร มี 6 ช่องทางจราจร มีโครงสร้างเป็นสะพานขึง ซึ่งมีส่วนโครงสร้างขึงเคเบิลแยกกันสองชุด ใช้งบประมาณในการก่อสร้าง ราว 54,000 ล้านบาท ช่วยร่นระยะการเดินทางระหว่างหนิงปัวและเซี่ยงไฮ้จาก 400 กิโลเมตร (249 ไมล์) ให้เหลือเพียง 180 กิโลเมตร (112 ไมล์) และลดเวลาการเดินทางจาก 4 เป็น 2 ชั่วโมง 
การก่อสร้างสะพานเสร็จสมบูรณ์เมื่อวันที่ 14 มิถุนายน พ.ศ. 2550 และพิธีเปิดได้จัดขึ้นเมื่อวันที่ 26 มิถุนายน พ.ศ. 2550  ได้เปิดอย่างเป็นทางการให้ประชาชนทั่วไปเมื่อ 1 พฤษภาคม พ.ศ. 2551

**ประวัติ**
การศึกษาความเป็นไปได้ของสะพานที่ใช้ข้ามอ่าวหางโจวมีมานานกว่าทศวรรษก่อนหน้าการอนุมัติแผนการก่อสร้างฉบับสุดท้ายใน พ.ศ. 2546 
โดยแผนก่อนหน้ามีการออกแบบให้วางแนวสะพานออกไปทางทิศตะวันออก ใกล้กับปากอ่าว (ทะเลจีนตะวันออก) มากขึ้น ซึ่งแม้ทำให้มีระยะการเดินทางที่สั้นกว่าระหว่างหนิงปัวและเซี่ยงไฮ้ ภายใต้แผนนี้สะพานจะเริ่มทางเหนือจากเขตจินซาน ชานเมืองของเซี่ยงไฮ้ แต่รัฐบาลท้องถิ่นเซี่ยงไฮ้ปฏิเสธแผนดังกล่าวและมุ่งเน้นไปที่การสร้างสะพานตงไห่ ที่ยาว 32.5 กิโลเมตร (20 ไมล์) เพื่อเชื่อมเซี่ยงไฮ้กับท่าเรือนอกชายฝั่งหยางชาน ที่บริเวณปากอ่าว ซึ่งรัฐบาลเซี่ยงไฮ้พยายามเสนอให้ท่าเรือหยางซานเป็นท่าเรือหลักบนชายฝั่งตะวันออกของจีน และปฏิเสธที่จะอนุญาตให้มีการสร้างสะพานข้ามอ่าวในอาณาเขตของตน ซึ่งขณะเดียวกันแผนเดิมนี้เป็นการสนับสนุนการเข้าถึงท่าเรือหนิงปัวที่เป่ย์หลุน ดีงนี้รัฐบาลมณฑลเจ้อเจียงถูกบังคับให้สร้างสะพานออกไปทางทิศตะวันตกบนอาณาเขตของมณฑลเจ้อเจียงเองทั้งหมด ทำให้ในที่สุดสะพานอ่าวหางโจวเชื่อมต่อฉือซี ซึ่งเป็นนครระดับอำเภอที่เป็นส่วนหนึ่งของนครหนิงปัว กับ ไห่หยาน ซึ่งเป็นอำเภอในนครเจียซิง สะพานอ่าวหางโจวช่วยลดระยะการขับรถระหว่างหนิงปัวกับเมืองต่าง ๆ ของภูมิภาคสามเหลี่ยมปากแม่น้ำแยงซีอย่างมีนัยสำคัญ และปรับปรุงความสามารถในการแข่งขันของท่าเรือเป่ย์หลุน

**อ้างอิง**
ข้ามอ่าวหางโจว
หมวดหมู่:สิ่งก่อสร้างในมณฑลเจ้อเจียง
ข้ามอ่าวหางโจว
ข้ามอ่าวหางโจว
แด็นนิส แบร์คกัมป์

แด็นนิส นีโกลาส มารียา แบร์คกัมป์ (Dennis Nicolaas Maria Bergkamp) อดีตนักฟุตบอลอาชีพในตำแหน่งกองหน้าของทีมชาติเนเธอร์แลนด์และอีกหลายสโมสร โดยเป็นหนึ่งในตำนานของอาร์เซนอล ในระดับพรีเมียร์ลีก อังกฤษ
เกิดเมื่อวันที่ 10 พฤษภาคม ค.ศ. 1969 ที่กรุงอัมสเตอร์ดัม ประเทศเนเธอร์แลนด์ ชื่อแด็นนิสนั้นเป็นชื่อที่พ่อตั้งให้เพื่อเป็นเกียรติแก่เดนิส ลอว์ อดีตกองหน้าชาวสกอตของแมนเชสเตอร์ยูไนเต็ด 
เริ่มเล่นฟุตบอลครั้งแรกกับอาเอฟเซ อายักซ์ สโมสรบ้านเกิด จากนั้นจึงย้ายไปสโมสรอินเตอร์มิลานที่อิตาลีเมื่อฤดูร้อนปี ค.ศ. 1993
ติดทีมชาติครั้งแรกเมื่อวันที่ 26 กันยายน ค.ศ. 1990 ในนัดที่เนเธอร์แลนด์แพ้อิตาลีในบ้านไป 0–1
แด็นนิส แบร์คกัมป์ ย้ายไปที่เล่นที่อังกฤษกับอาร์เซนอล และกลายมาเป็นผู้เล่นคนสำคัญของทีมในตำแหน่งกองหน้า เมื่อสามารถทำพาทีมเป็นดับเบิลแชมป์โดยครองทั้งพรีเมียร์ลีกและเอฟเอคัพในฤดูกาล 1997–98 รวมทั้งได้รับรางวัลนักฟุตบอลยอดเยี่ยมของสมาคมผู้สื่อข่าวอังกฤษในปี ค.ศ. 1998 ด้วย ซึ่งในช่วงเวลานั้น อาร์เซนอลประสบความสำเร็จอย่างสูงสุดจนกลายมาเป็นทีมชั้นนำทีมหนึ่งของเกาะอังกฤษ เทียบเท่าแมนเชสเตอร์ยูไนเต็ดและลิเวอร์พูล ซึ่งในฤดูกาลที่ 2001–2 อาร์เซนอลก็ได้แชมป์พรีเมียร์ลีกอีกครั้ง
ในฟุตบอลโลก 1998 ที่ประเทศฝรั่งเศส ซึ่งเนเธอร์แลนด์ได้อันดับ 4 ในการแข่งขันครั้งนั้น แบร์คกัมป์ก็เป็นหนึ่งในผู้เล่นคนสำคัญของทีมด้วย โดยเป็นผู้ยิงประตูในช่วงทดเวลาบาดเจ็บในนัดที่พบกับอาร์เจนตินาในรอบตัดเชือก ซึ่งแบร์คกัมป์รับลูกโยนยาวจากฟรังก์ เดอ บูร์ และยิงไกลเข้าประตูไป ส่งผลให้เนเธอร์แลนด์ชนะอาร์เจนตินาและเข้ารอบ 4 ทีมสุดท้ายไป ซึ่งลูกนี้ได้รับการโหวตจากแฟนฟุตบอลว่าเป็นหนึ่งในลูกยิงที่สวยที่สุดตลอดกาลของฟุตบอลโลกด้วย  อีกทั้งในกลางปี ค.ศ. 2017 ซึ่งครบรอบวาระการก่อตั้งพรีเมียร์ลีกครบ 25 ปี ลูกยิงของแบร์คกัมป์ในฤดูกาล 2001–02 ที่ยิงใส่นิวคาสเซิลยูไนเต็ด ในการเล่นที่สนามเซนต์เจมส์พาร์ก เมื่อวันที่ 2 มีนาคม ค.ศ. 2002 ที่แบร์คกัมป์รับลูกส่งต่อจากรอแบร์ ปีแร็ส ด้วยเท้าซ้าย และกลับตัว 360 องศา หนีการประกบของนิคอส ดาบิซาส กองหลังของนิวคาสเซิลยูไนเต็ด และบรรจงยิงเข้าประตูไปสวนตัวของเชย์ กิฟเวน ผู้รักษาประตู ไปอย่างสวยงาม ได้รับการโหวตจากแฟนฟุตบอลมากถึงร้อยละ 31 ให้เป็นลูกยิงที่สวยที่สุดของพรีเมียร์ลีก โดยสำนักข่าวบีบีซี
แด็นนิส แบร์คกัมป์ เป็นผู้เล่นกองหน้าที่มีความสุขุมเยือกเย็น ไม่ค่อยปรากฏอารมณ์ฉุนเฉียวในเวลาเล่น มีรูปแบบการเล่นที่สวยงามและเฉียบคม กล่าวกันว่าเป็นผู้เล่นกองหน้าที่ดีที่สุดของเนเธอร์แลนด์นับตั้งแต่มาร์โก ฟัน บัสเติน เป็นต้นมา และถือเป็นผู้เล่นคนสำคัญของในประวัติศาสตร์ของอาร์เซนอลเคียงคู่กับตีแยรี อ็องรี จึงได้รับฉายาจากแฟนฟุตบอลชาวไทยว่า "เพชฌฆาตภูเขาน้ำแข็ง" ซึ่งมาจากฉายาในภาษาอังกฤษว่า "Iceberg" (แปลว่า ภูเขาน้ำแข็ง) มีเกร็ดชีวิตส่วนตัว คือ เจ้าตัวอ้างว่าเป็นโรคกลัวเครื่องบิน (aerophobia) ไม่อาจเดินทางได้ด้วยมีเครื่องบินเป็นพาหนะ ดังนั้นเวลาเดินทางไปในสถานที่ต่าง ๆ จะใช้รถยนต์หรือไม่ก็เรือแทน ทำให้เป็นอุปสรรคอย่างหนึ่งในการเดินทางไปเล่นฟุตบอลในการแข่งขันระดับนานาชาติ

**อ้างอิง**

**แหล่งข้อมูลอื่น**
บ
หมวดหมู่:นักฟุตบอลชาวดัตช์
หมวดหมู่:ผู้เล่นสโมสรฟุตบอลอาร์เซนอล
หมวดหมู่:ผู้เล่นสโมสรฟุตบอลอินแตร์นาซีโอนาเลมีลาโน
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในเซเรียอา
หมวดหมู่:นักฟุตบอลทีมชาติเนเธอร์แลนด์
หมวดหมู่:ผู้เล่นในฟุตบอลโลก 1994
หมวดหมู่:ผู้เล่นในฟุตบอลโลก 1998
หมวดหมู่:นักกีฬาจากอัมสเตอร์ดัม
หมวดหมู่:กองหน้าฟุตบอล
หมวดหมู่:ฟีฟ่า 100
หมวดหมู่:ผู้เข้าหอเกียรติยศพรีเมียร์ลีก
ภาษาอีโลกาโน

ภาษาอีโลกาโน (Ilokano, oʊ; อีโลกาโน: Pagsasao nga Ilokano) เป็นภาษาที่มีผู้พูดมากเป็นลำดับสามในประเทศฟิลิปปินส์ เป็นภาษาตระกูลออสโตรนีเซียนซึ่งใกล้เคียงกับภาษาอินโดนีเซีย ภาษามลายู ภาษาฟีจี ภาษามาวรี ภาษาฮาวาย ภาษามาลากาซี ภาษาซามัว ภาษาตาฮีตี ภาษาชามอร์โร ภาษาเตตุน และภาษาไปวัน

**ระบบการเขียน**
คำอธิษฐานขององค์พระผู้เป็นเจ้าจาก Doctrina Cristiana ค.ศ. 1621 เขียนในภาษาอีโลกาโนแบบอักษรไบบายิน

**อักษรสมัยใหม่**
อักษรอีโลกาโนสมัยใหม่ประกอบด้วย 28 ตัวอักษร:
Aa Bb Cc Dd Ee Ff Gg Hh Ii Jj Kk Ll Mm Nn Ññ NGng Oo Pp Qq Rr Ss Tt Uu Vv Ww Xx Yy Zz

**ตัวอย่างจากสองระบบ**
ตัวอย่างข้างล่างนี้มาจากคำอธิษฐานขององค์พระผู้เป็นเจ้าสองฉบับ โดยฉบับด้านซ้ายใช้อักขรวิธีฐานภาษาสเปน ส่วนฉบับด้านขวาใช้อักขรวิธีฐานภาษาตากาล็อก
 Amami, ñga addaca sadi lañgit,
 Madaydayao coma ti Naganmo.
 Umay cuma ti pagariam.
 Maaramid cuma ti pagayatam
 Cas sadi lañgit casta met ditoy daga.
 Itedmo cadacam ita ti taraonmi iti inaldao.
 Quet pacaoanennacami cadaguiti ut-utangmi,
 A cas met panamacaoanmi
 Cadaguiti nacautang cadacami.
 Quet dinacam iyeg iti pannacasulisog,
 No di quet isalacannacami iti daques.
 Amami, nga addaka sadi langit,
 Madaydayaw koma ti Naganmo.
 Umay koma ti pagariam.
 Maaramid koma ti pagayatam
 Kas sadi langit kasta met ditoy daga.
 Itedmo kadakami iti taraonmi iti inaldaw.
 Ket pakawanennakami kadagiti ut-utangmi,
 A kas met panamakawanmi
 Kadagiti nakautang kadakami.
 Ket dinakam iyeg iti pannakasulisog,
 No di ket isalakannakami iti dakes.

**ไวยากรณ์**
ภาษาอีโลกาโนมีรากศัพท์และการลงวิภัติปัจจัยที่ซับซ้อน มีทั้งเติมข้างหน้า ตรงกลางและท้ายคำ รวมถึงการซ้ำบางส่วนของคำด้วย ตัวอย่างเช่น รากศัพท์ของคำว่าอาบน้ำคือ digos ผันได้เป็น Agdigos = อาบน้ำ Agdigdigos = การอาบน้ำ Agdigdigosak = กำลังอาบน้ำ Agindidigosak = แกล้งทำเป็นอาบน้ำ Nagdigosak = อาบน้ำแล้ว

**คำสรรพนาม**
คำสรรพนามรูปสมบูรณ์แบ่งเป็น 2 รูปคือรูปสมบูรณ์และรูปภายใน รูปสมบูรณ์จะไม่เชื่อมต่อกับคำอื่น ส่วนรูปภายในจะต่อท้ายคำอื่นเช่น- Siák ti gayyem ni Juan = ฉันคือเพื่อนของฮวน- Dakamí ti napan idiay Laoag = นั่นคือเราผู้ไปยัง Laoag
Gumatgatangak iti saba = ฉันกำลังซื้อกล้วย
Agawidkayonto kadi intono Sabado? = พวกคุณทั้งหมดจะกลับบ้านวันเสาร์ใช่ไหม
คำสรรพนามแสดงความเป็นเจ้าของต่อกับคำนามที่เป็นเจ้าของหรือคำกริยาเพื่อแสดงการกเกี่ยวข้อง คำสรรพนาม -mo และ -ko ถูกลดลงเหลือ-m และ -k เมื่อตามหลังสระ เข่น- Napintas ti balaymo = บ้านของคุณสวย- Ayanna daydiay asok = หมาของฉันอยู่ที่ไหน- Basbasaenda ti diario = พวกเขากำลังอ่านหนังสือพิมพ์
สรรพนามรูปกรรมมักใช้แสดงความหมายเพื่อหรือสำหรับใครบางคน เช่น- Intedna kaniak = เขาให้มันแก่ฉัน- Imbagan kaniana = คุณบอกเธอ!

**คำยืม**
คำศัพท์ภาษาอีโลกาโนใกล้เคียงกับภาษาในเกาะบอร์เนียว คำยืมจากภาษาอื่นได้แก่ ภาษาสเปน ภาษาจีนฮกเกี้ยน ภาษาอาหรับและภาษาสันสกฤต ตัวอย่างเช่น

**อ้างอิง**

**บรรณานุกรม**
 publisher=University of California, Santa Barbara - isbn=0-8248-2088-6 - Cite book |last=Vanoverbergh |first=Morice  
publisher=Catholic School Press/Congregation of the Sacred Heart of Mary |year=1955 |location=Baguio, Philippines 

**แหล่งข้อมูลอื่น**
อีลโกานโ
แม่แบบ:พระมหากษัตริย์อังกฤษ

==ดูเพิ่ม**
:แม่แบบ:Bernician monarchs
*:แม่แบบ:Bretwalda
*:แม่แบบ:พระมหากษัตริย์สหราชอาณาจักร
*:แม่แบบ:Deirian monarchs
*:แม่แบบ:พระมหากษัตริย์อีสต์แองเกลีย
*:แม่แบบ:พระมหากษัตริย์เอสเซกซ์
*:แม่แบบ:พระมหากษัตริย์เคนต์
*:แม่แบบ:พระมหากษัตริย์เมอร์เซีย
*:แม่แบบ:พระมหากษัตริย์เวสเซกซ์
*:แม่แบบ:พระมหากษัตริย์นอร์ทัมเบรีย
*:แม่แบบ:พระมหากษัตริย์สกอตแลนด์
*:แม่แบบ:พระมหากษัตริย์ซัสเซกซ์
หมวดหมู่:แม่แบบราชวงศ์อังกฤษ
หมวดหมู่:กล่องนำทางผู้นำทางการเมือง
กลุ่มล้ำยุค

กลุ่มล้ำยุค (avant-garde, avɑ̃ɡaʁd) ในภาษาฝรั่งเศสหมายถึงทหารกองหน้า (แวนการ์ด) รูปคุณศัพท์ของคำนี้มักใช้ในภาษาฝรั่งเศส อังกฤษ และเยอรมัน เพื่อหมายถึงผู้คนหรืองานที่เป็นแนวทดลองหรือแนวใหม่ โดยเฉพาะในทางศิลปะ วัฒนธรรม และการเมือง
อาว็อง-การ์ดแสดงถึงการผลักดันขอบเขตที่เป็นที่ยอมรับกันทั่วไปว่าเป็นเรื่องปกติธรรมดา (บรรทัดฐาน - norm) หรือสถานภาพปัจจุบัน (status quo) โดยเริ่มแรกในขอบเขตทางวัฒนธรรม

**นิยามที่ใช้**
ศัพท์ avant-garde นี้ เดิมใช้อธิบายส่วนหน้าสุดของกองทัพที่บุกไปในสนามรบ (เรียกอีกอย่างว่าแวนการ์ด) และในปัจจุบันใช้กับกลุ่มใด ๆ ก็ได้ โดยเฉพาะศิลปินที่เห็นว่าตัวเองนั้นมีความริเริ่มใหม่และก้าวล้ำไปกว่าคนจำนวนมาก
แวนการ์ดซึ่งเป็นกองทหารขนาดเล็กของนายทหารทักษะสูง จะสำรวจภูมิประเทศล่วงไปข้างหน้าและจะกำหนดเส้นทางการเดินทัพให้แก่กองทัพใหญ่ที่กำลังบุก แนวคิดนี้ใช้กับผลงานที่สร้างโดยศิลปินและปัญญาชนกลุ่มเล็ก ๆ ที่เปิดทางไปสู่ภูมิประเทศใหม่ทางการเมืองและวัฒนธรรม ให้สังคมได้เดินตาม
ต้นกำเนิดของการใช้ศัพท์ฝรั่งเศสนี้ในศิลปะ ยังเป็นที่ถกเถียง บ้างกำหนดมันในวันที่ 17 พฤษภาคม ค.ศ. 1863 ในงานเปิด Salon des Refusés ในปารีส ซึ่งจัดโดยกลุ่มจิตรกร ซึ่งผลงานถูกปฏิเสธจากงาน Salon โดยงาน Salons des Refusés จัดใน ค.ศ. 1863, 1874, 1875, และ 1886

**อ้างอิง**

**แหล่งข้อมูลอื่น**
  ภาพยนตร์ศิลปะแนวทดลอง-ภาพยนตร์อาว็องการ์ดในโลกตะวันตก, มณีกาญจน์ ไชยนนท์
หมวดหมู่:ศิลปะล้ำยุค
หมวดหมู่:ศิลปะสมัยใหม่
หมวดหมู่:ขบวนการศิลปะ
หมวดหมู่:สุนทรียศาสตร์
หมวดหมู่:สมัยใหม่นิยม
แม่แบบ:พระมหากษัตริย์สหราชอาณาจักร

หมวดหมู่:แม่แบบราชวงศ์อังกฤษ
หมวดหมู่:กล่องนำทางสหราชอาณาจักร
หมวดหมู่:กล่องนำทางผู้นำทางการเมือง
ยุทธภพครบสลึง

ยุทธภพครบสลึง (Yulgang หรือ Scions of Fate) เป็นเกมออนไลน์ประเภท MMORPG จากประเทศเกาหลีใต้ พัฒนาโดยบริษัท KRG Soft เผยแพร่โดย Mgame เกมนี้มีพื้นฐานอยู่บนหนังสือการ์ตูนในชื่อเดียวกันนี้ของเกาหลีที่เกี่ยวกับศิลปะการต่อสู้ คำว่า Yulgang มาจากคำย่อของ Yul-Hyul-Gang-Ho (热血江湖/열혈강호 ยอลฮยอลกังโฮ) แปลว่า "เจียงหูเลือดเดือด" ในประเทศไทย เกมดังกล่าวได้ซื้อลิขสิทธิ์และนำเข้าโดย เอเชียซอฟท์ คอร์ปอเรชั่น เกมออนไลน์เกมนี้เป็นเกมที่เล่นได้โดยไม่เสียค่าใช้จ่าย แต่สร้างรายได้จากการขายสินค้าใน Yulgang Shop ด้วยเงินจริง ในวันที่ 14 กุมภาพันธ์ พ.ศ. 2550 เกมนี้ได้รับความนิยมคือมีผู้ลงทะเบียนเล่นเกมกว่า 60 ล้านคนในจีนและเกาหลี และเกมนี้มีเซิร์ฟเวอร์ให้บริการในประเทศญี่ปุ่น จีน ไต้หวัน ไทย อินโดนีเซีย และสหรัฐอเมริกา

**อ้างอิง**

**แหล่งข้อมูลอื่น**
หมวดหมู่:เกมออนไลน์
หมวดหมู่:วิดีโอเกมที่พัฒนาขึ้นในประเทศเกาหลีใต้
มหันตภัยเชื้อนรกถล่มเมือง

28 Weeks Later เป็นภาพยนตร์จากอังกฤษ เป็นภาคต่อของ 28 Days Later ซึ่งเป็นภาพยนตร์แนวสยองขวัญเกี่ยวกับเชื้อไวรัสที่ระบาดในประเทศอังกฤษทำให้ผู้คนกลายเป็น ซอมบี้ ไล่อาละวาดล่าคน ทำให้กองกำลังนาโต้นำโดยประเทศสหรัฐอเมริกาต้องเข้าไปกำจัดเชื้อหลังจากนั้น 24 สัปดาห์กองกำลังนาโต้ประสบความสำเร็จในการปราบเชื้อ และผู้ติดเชื้อ แต่ทว่ายังมีผู้ติดเชื้อที่มีภูมิคุ้มกันพิเศษที่ไม่ทำให้ตนกลายร่างเป็นซอมบี้ แต่ยังคงมีเชื้ออยู่ได้แพร่กระจายไวรัสของตนออกไปอีกครั้ง จนต้องเกิดสงครามกับ ผู้ติดเชื้อรอบใหม่ขึ้น
หมวดหมู่:ภาพยนตร์อังกฤษ
หมวดหมู่:ภาพยนตรดังมากเรื่องนี้
ไพโลคาร์พีน

ไพโลคาร์พีน (Pilocarpine) เป็นสารแอลคาลอยด์ประเภทมัสคารีน ได้มาจากใบของพืชล้มลุกจีนัส Pilocarpus จากเขตร้อนของทวีปอเมริกา

**การใช้ประโยชน์ในการรักษาโรค**
ไพโลคาร์พีนถูกใช้ในการรักษาต้อหินมุมเปิดเรื้อรังและต้อหินมุมปิดเฉียบพันมานานกว่า 100 ปี
ไพโลคาร์พีนยังถูกใช้ในการรักษาอาการปากแห้งเนื่องจากน้ำลายน้อย โดยกระตุ้นการคัดหลั่งน้ำลายและเหงื่อออกมาในปริมาณมาก และยังอาจทำให้เกิดภาวะความดันเลือดต่ำและหัวใจเต้นช้าลง
หมวดหมู่:แอลคาลอยด์
แม่แบบ:CAS

{}
Gebruik
If the first parameter contains a valid CAS-number bevat (e.g. no letters) a link will be placed to the "National Library of Medicine - Medical Subject Headings". If it is not a valid number, plain text will be shown. In any case, leading and ending spaces are trimmed. Text in the second parameter (if given) will be shown as plain text.
Example:
(L-arginine)157-06-2 (D-arginine)
Error messages
#Parameter is empty (no CAS number given)
เดอะซิมส์ วัยวุ่นลุ้นรัก

เดอะซิมส์ วัยวุ่นลุ้นรัก (The Sims Hot Date) เป็นภาคเสริมต่อจากปาร์ตี้สุขสันต์ บ้านหรรษา ของเกมเดอะซิมส์
เป็นซีรีส์ชุดที่ 4 ของเกมส์ The Sims 

**จุดเด่น**
 การพัฒนารูปแบบปฏิสัมพันธ์ของชาวซิมส์ให้มีความละเอียดมากขึ้น เช่น การจูบที่มีหลายวิธีซึ่งขึ้นอยู่กับความสัมพันธ์ของชาวซิมส์นั้น ๆ- การเพิ่มสถานที่ดาว์นทาวน์ (Downtown) ซึ่งเป็นสถานที่เสมือนย่านธุรกิจ ห้างสรรพสินค้า ภัตตาคาร ร้านกาแฟ บาร์ ชายหาด สวนสาธารณะ ซึ่งเป็นสถานที่ๆชาวซิมส์สามารถมาทำกิจกรรมต่าง ๆ ที่ไม่สามารถทำได้ในย่านที่พักอาศัย เช่น การเดท การซื้อเสื้อผ้าชุดใหม่- ไอเท็มหลายชนิดที่เพิ่มเข้ามา

**ตัวละครที่เพิ่มเข้ามา**
 หมีแคร์ล เป็นหมีตัวเมียที่ชอบออกมาคุ้ยขยะในตอนกลางคืนในภาคเสริมของวัยวุ่นลุ้นรัก แต่ถ้าคุณซื้อน้ำผึ้งของภาคเสริม เดอะซิมส์ Makin Magic หรือ คาถามหาสนุก ล่ะก็เธอก็จะมากินน้ำผึ้งทันที- ภารโรงซอนย่า เป็น NPC ซึ่งมีหน้าที่ทำความสะอาดในย่านดาวน์ทาวน์- นักดนตรีกวีเอกคาร์โล นักดนตรีชาวอิตาเลี่ยนที่มอบเสียงดนตรีอันไพเราะแก่ผู้ฟังในย่านดาวน์ทาวน์ เขาจะปรากฏตัวในที่มี "โต๊ะบริกร หม่อมถนัด ศอ" หากบริเวณนั้นมีเปียโนว่างอยู่ ในบางครั้งเขาจะไปเล่นเปียโนแทน- มิสคริมเพิลบัตทอม เป็นชาวซิมส์ NPC ลักษณะเป็นคุณป้าแก่ ๆ ที่จะสุ่มเดินไปเดินมา หากเธอเดินผ่านชาวซิมส์ที่พลอดรักกัน เธอจะทำการต่อว่าชาวซิมส์นั้นทำให้คะแนนความสัมพันธ์ลดลง
หมวดหมู่:เดอะซิมส์
หมวดหมู่:เกมจากค่ายอิเล็กทรอนิก อาตส์
อุทยานแห่งชาติภูลังกา

อุทยานแห่งชาติภูลังกา ครอบคลุมพื้นที่อำเภอบ้านแพง จังหวัดนครพนม และอำเภอเซกา อำเภอบึงโขงหลง จังหวัดบึงกาฬ มีเนื้อที่ประมาณ 31,250 ไร่ หรือประมาณ 50 ตารางกิโลเมตร   จุดเด่นที่น่าสนใจ คือ น้ำตกตาดขาม (อำเภอบ้านแพง จังหวัดนครพนม), น้ำตกตาดโพธิ์ (อำเภอบ้านแพง จังหวัดนครพนม), น้ำตกตาดวิมานทิพย์ (อำเภอบึงโขงหลง จังหวัดบึงกาฬ), น้ำตกกินนรี (อำเภอบึงโขงหลง จังหวัดบึงกาฬ) ตามลำดับ

** ประวัติ**
ปี พ.ศ. 2527 กองอุทยานแห่งชาติได้สำรวจพื้นที่บริเวณป่าภูลังกา ท้องที่อำเภอบ้านแพง จังหวัดนครพนม พบมีสภาพที่เหมาะสม สามารถจัดตั้งเป็นอุทยานแห่งชาติได้ เนื่องจากสภาพป่าโดยทั่วไปเป็นป่าดิบเขา ป่าดงดิบ ป่าเบญจพรรณ และป่าแดงที่สมบูรณ์ มีสัตว์ป่าชุกชุม เป็นต้นกำเนิดของลำห้วยหลากสาย และมีจุดเด่นทางธรรมชาติ เช่น หน้าผา ถ้ำ น้ำตก อยู่หลายแห่ง 
กรมป่าไม้พิจารณาแล้ว เพื่อเป็นการอนุรักษ์ทรัพยากรป่าไม้และทิวทัศน์ธรรมชาติที่สวยงามเพื่อรักษาสมดุลทางธรรมชาติของระบบนิเวศน์ของพื้นที่ดังกล่าว ให้คงไว้ในรูปของอุทยานแห่งชาติ เพื่อประโยชน์แก่การศึกษาและรื่นรมย์ของประชาชนสืบไป จึงเห็นควรกำหนดพื้นที่บริเวณดังกล่าวเป็นอุทยานแห่งชาติตามนัยมาตรา 6 แห่ง พระราชบัญญัติอุทยานแห่งชาติ พ.ศ. 2504
อุทยานแห่งชาติภูลังกา ได้รับรางวัลอุทยานแห่งชาติสีเขียว (Green National Parks) ระดับทอง (ดีเยี่ยม) ประจำปี 2563

**ลักษณะภูมิประเทศ**
มีลักษณะเป็นภูเขาเรียงซ้อนกันตามแนวแม่น้ำโขง คือ ภูลังกาเหนือ ภูลังกากลาง และภูลังกาใต้ ทอดยาวตามแนวทิศเหนือกับทิศใต้และสลับด้วยเทือกเขาขนาดเล็กหลายลูกสลับซับซ้อนกันพร้อมทั้งทอดยาวตามแนวลำน้ำโขง มีความสูงจากระดับน้ำทะเล ที่จุดสูงสุดบนภูลังกาเหนือ สูง 563 เมตรจากระดับน้ำทะเล สภาพโดยทั่วไปของพื้นที่เป็นภูเขาหินทราย โดยแบ่งชั้นหินที่สำคัญออกเป็น 3 หมวด คือ หมวดหินโคราช หมวดหินภูพาน และหมวดหินภูกระดึง ลักษณะดินจะเป็นดินทรายมีการพังทลายปานกลาง ภูลังกาเป็นต้นกำเนิดของห้วยต่าง ๆ หลายสาย เช่น ห้วยทรายเหนือ ห้วยซ่าน ห้วยยางนกเหาะ หวยลังกา ห้วยขาม และห้วยทรายใต้ ซึ่งมีความสำคัญมากสำหรับราษฎรในที่ราบที่อยู่ใกล้เคียงในการทำการเกษตรกรรม และไหลลงสู่แม่น้ำโขง ที่อำเภอบ้านแพง จังหวัดนครพนม

** ลักษณะภูมิอากาศ**
ในพื้นที่มีสภาพภูมิอากาศ โดยทั่วไปแล้วจะมีสภาพอากาศใกล้เคียงกับบริเวณอื่น ๆ ของภาคตะวันออกเฉียงเหนือ ส่วนสภาพอากาศบนยอดเขาจะมีลักษณะเป็นหิน ฤดูหนาวจะมีอากาศหนาวจัด ประมาณ 0-5 องศาเซลเซียส โดยอุณหภูมิเฉลี่ยตลอดปีประมาณ 25-36 องศาเซลเซียส ฤดูฝนมีปริมาณน้ำมาก ประมาณ 1,860 มิลลิเมตรต่อปี

** พืชพรรณและสัตว์ป่า**
พื้นที่อุทยานแห่งชาติภูลังกาปกคลุมด้วยป่าดิบแล้ง ป่าเบญจพรรณ และป่าเต็งรัง ดอกไม้ป่าที่มีอยู่โดยทั่วไป โดยเฉพาะกล้วยไม้ป่า รองเท้านารี เท่าที่พบในปัจจุบันส่วนมากจะเป็นกล้วยไม้ตระกูลหวายและแดงอุบล นอกจากนั้นภูลังกายังเป็นแหล่งสมุนไพรต่าง ๆ และว่านนานาชนิด
ภูลังกาในปัจจุบันเท่าที่พบและได้ข้อมูลจากชาวบ้าน ปรากฏว่ายังมีสัตว์ป่าประเภทสัตว์เลี้ยงลูกด้วยนม เช่น หมูป่า ลิง อีเห็น เก้ง อยู่เป็นจำนวนมาก พร้อมทั้ง กระรอก กระแต บ่าง และนอกจากนี้ยังมีสัตว์ปีกจำพวกนกต่าง ๆ หลายชนิด ที่เด่น ๆ อีกจำพวกหนึ่งคือ สัตว์เลื้อยคลาน ได้แก่ กระท่าง และงู อีกหลาย ๆ ชนิด 

**อ้างอิง**
ภูลังกา
ภูลังกา
ภูลังกา
ลังกา
หมวดหมู่:อำเภอบ้านแพง
หมวดหมู่:อำเภอเซกา
หมวดหมู่:อำเภอบึงโขงหลง
โบอิง เอ็กซ์-45

โบอิง เอ็กซ์-45 (Boeing X-45)  โบอิง เอ็กซ์-45 เป็นเครื่องบินไร้คนขับ โดยเป็นส่วนหนึ่งของโครงการ JUCAS ซึ่งเป็นความร่วมมือกันระหว่างสำนักงานโครงการวิจัยเชิงป้องกันขั้นก้าวหน้า DARPA ของกองทัพอากาศสหรัฐฯ กองทัพเรือสหรัฐฯ และ บริษัทโบอิง โดยเครื่องบินลำนี้ได้รับการพัฒนาเพื่อความหลากหลายในการบินทำภารกิจ เช่น การบินกดดันการป้องกันทางอากาศของข้าศึก การบินโจมตี การทำลายทางอิเล็กทรอนิกส์ และ การบินสอดแนม 
เครื่อง เอ็กซ์-45 ถูกสร้างจากวัสดุผสมที่มีอะลูมิเนียมเป็นองค์ประกอบหลักและที่ผิวทำมาจากวัสดุผสมคอมโพสิตชนิดกราไฟต์ อีพ็อกซี่ ยานมีรูปทรงคล้ายตัว Y จมูกยานมีลักษณะของท่อนำอากาศเข้ายาน  ปีกของยานสามารถถอดออกได้ง่ายในเวลาที่ต้องการขนส่งทางอากาศโดยบรรจุในตู้คอนเทนเนอร์เครื่องบิน ซี-5 หรือ ซี-17
การควบคุมยานจะถูกควบคุมจากรถควบคุมซึ่งรัศมีในการควบคุมห่างไปได้กว่า 100 กิโลเมตร ภายในรถควบคุมยานประกอบไปด้วย สถานีควบคุมการบินทำภารกิจ ระบบสนับสนุน
สถานีควบคุมการบินภารกิจจะประกอบไปด้วย ตัวรีเลย์สัญญานดาวเทียมที่มีการป้องกันและลิงก์ติดต่อสื่อสารในแนวสายตา ซึ่งจะถูกใช้ในการวางแผนเส้นทางการบินและภารกิจที่ยานสามารถทำงานได้เองโดยอัตโนมัติ การปฏิบัติการระบบจะมีวงรอบของการตัดสินใจโดยมนุษย์แทรกอยู่ด้วยเสมอ ทั้งในการวางแผนและการทำภารกิจ รวมไปถึงการค้นหาเป้าหมาย การพิสูจน์ฝ่าย การจับเป้าแบบทันกาล การเลือกใช้อาวุธและการยิงอาวุธปล่อย และรวมไปถึงการประเมินความเสียหายของเป้าหมาย

**อ้างอิง**
  หน้า = 47 
อเอ็กซ์-45
หมวดหมู่:อากาศยานทางการทหารไร้คนขับของสหรัฐ
เจลลี่บีน

เจลลี่บีน (Jelly bean) เป็นขนมหวานที่ทำเป็นรูปคล้ายเมล็ดถั่ว โดยมีส่วนผสมจากน้ำตาล น้ำเชื่อมข้าวโพด และแป้ง โดยผสมสีและกลิ่นผลไม้ต่างๆ โดยมีต้นกำเนิดจาก ลอสแอนเจลิส สหรัฐอเมริกา

**อ้างอิง**
  ประวัติเจลลีบีน date=2007-05-13 

**แหล่งข้อมูลอื่น**
  เว็บไซต์อย่างเป็นทางการ
หมวดหมู่:ขนมหวาน
หมวดหมู่:สิ่งประดิษฐ์ของสหรัฐ
เห็ด

เห็ดต่าง ๆ
เห็ดขึ้นบนมะพร้าว
เห็ด (mushroom) คือชีวอินทรีย์ (living organism) จัดอยู่ในอาณาจักรฟันไจ (fungi kingdom) มีหลากหลายรูปพรรณสัณฐาน จัดจำแนกอยู่ใน 'ไฟลัมเบสิดิโอไมโคตา (phylum Basidiomycota)' กับ 'ไฟลัมอะการิโคไมโคทา (phylum Agaricomycota)'
คำว่า 'เห็ด' หรือ 'ดอกเห็ด' คือส่วนโครงสร้างสืบพันธุ์ของฟันไจใหญ่ ประกอบด้วย ก้าน (stipe) และ หมวก (pileus) ใต้หมวกอาจเป็น ครีบ (lamella) หรือเป็นท่อ (tube) อันเป็นที่เกิด 'สปอร์ (spore)' ซึ่งสปอร์นขนาดเล็กมากคือจุลขนาดต้องใช้กล้องจุลทรรศ์ช่วยให้มองเห็น
ปัจจุบันได้มีการจำแนก 'เห็ด' แล้วกว่า 30,000 ชนิด มีทั้งที่เป็น 'เห็ดกินได้' 'เห็ดกินไม่ได้' 'เห็ดพิษ' บางชนิดกินแล้วเกิดประสาทหลอน บางชนิดกินแล้วถึงแก่ชีวิต

**ดูเพิ่ม**
 รายชื่อเห็ด

**อ้างอิง**

**แหล่งข้อมูลอื่น**
  Mushroom Observer, a collaborative mushroom recording and identification project-  Online Edible Wild Mushroom Field Guide
หมวดหมู่:เห็ด
หมวดหมู่:เห็ดรา
แม่น้ำสาละวิน

แม่น้ำสาละวิน (Salween River; သံလွင်မြစ်; langx|nod|40px; กะเหรี่ยงสะกอ: ဃိၣ်လီၤကျိ โคโหล่โกล) เป็นแม่น้ำสายที่ยาวเป็นอันดับที่ 26 ของโลก ยาว 2,800 กิโลเมตร  และเป็นแม่น้ำที่มีความยาวเป็นอันดับสองของภูมิภาคเอเชียอาคเนย์ รองมาจากแม่น้ำโขง มีต้นกำเนิดจากการละลายของหิมะเหนือเทือกเขาหิมาลัย ไหลผ่านจังหวัดปกครองตนเองชนชาติลีซอ นู่เจียง มณฑลยูนนาน ประเทศจีน ที่ซึ่งเรียกแม่น้ำนี้ว่า แม่น้ำนู่ หรือ นู่เจียง (怒江) หมายถึง "แม่น้ำพิโรธ" ชาวไทใต้คงเรียกแม่น้ำนี้ว่า แม่น้ำคง (ᥑᥨᥒᥰ ซึ่งเป็นที่มาของชื่อ "ไทใต้คง") และผ่านรัฐฉาน รัฐกะยา รัฐกะเหรี่ยง ประเทศพม่า ซึ่งเป็นแม่น้ำกั้นพรมแดนระหว่างพม่ากับไทยที่จังหวัดแม่ฮ่องสอน และไหลลงมาบรรจบกับแม่น้ำเมย หลังจากนั้นแม่น้ำสาละวินจึงไหลวกกลับเข้าประเทศพม่าและไหลลงสู่มหาสมุทรอินเดียที่อ่าวเมาะตะมะ รัฐมอญ
แม่น้ำสาละวินมีต้นกำเนิดที่เดียวกับแม่น้ำโขง และแม่น้ำแยงซี โดยแบ่งแยกออกจากกันอย่างชัดเจนจากต้นกำเนิด และเนื่องจากเป็นน้ำที่เกิดจากการละลายของหิมะ อุณหภูมิของน้ำในแม่น้ำสาละวินจึงมีความเย็นกว่าน้ำในแม่น้ำอื่น ๆ ในประเทศไทย บางช่วงมีความลึกมากและน้ำไหลแรง
นอกจากนี้ในประเทศจีน พื้นที่ลุ่มน้ำและแม่น้ำสาละวิน เป็น 1 ในพื้นที่ลุ่มแม่น้ำ 3 สายในเขตเทือกเขาเหิงต้วน ที่ได้รับการขึ้นทะเบียนเป็น "แหล่งมรดกโลก" ร่วมกับ แม่น้ำโขง และ แม่น้ำแยงซี ในเขตพื้นที่มณฑลยูนนาน ภายใต้ชื่อ พื้นที่คุ้มครองแม่น้ำขนานสามสายแห่งยูนนาน โดยพื้นที่ดังกล่าว นับได้ว่าเป็นสถานที่แห่งหนึ่งบนโลกที่มีความอุดมสมบูรณ์และความหลายหลายทางชีวภาพสูง

**ลำน้ำสาขา**
ลำน้ำสาขาซึ่งไหลลงแม่น้ำสาละวินทั้งทางตรงและทางอ้อม แบ่งตามระบบลุ่มน้ำประธาน ประกอบด้วย

**ลุ่มน้ำสาขาแม่น้ำสาละวิน**
 แม่น้ำปาย ต้นกำเนิดจากทิวเขาถนนธงชัย ในอำเภอปาย จังหวัดแม่ฮ่องสอน ไหลลงทางใต้ของแม่น้ำสาละวินในพม่า- แม่น้ำยวม ต้นน้ำจากเขาที่อำเภอขุนยวม จังหวัดแม่ฮ่องสอน ไหลลงแม่น้ำเมยที่อำเภอแม่สะเรียง จังหวัดแม่ฮ่องสอน - แม่น้ำเมย ต้นน้ำเกิดที่โคดโพโชในประเทศพม่า แล้วไหลเป็นเส้นกั้นเขตแดนระหว่างไทยกับพม่าในอำเภอแม่สอด อำเภอแม่ระมาด อำเภอท่าสองยาง จังหวัดตาก และอำเภอแม่สะเรียง จังหวัดแม่ฮ่องสอน แล้วไหลเข้าประเทศพม่าลงสู่แม่น้ำสาละวิน

**เขื่อน**
ตามลำน้ำสาละวินมีโครงการสร้างเขื่อนหลายแห่ง แต่ละที่ก็มักเป็นประเด็นทางด้านการเมือง - เขื่อนท่าซาง เขื่อนไฟฟ้าพลังน้ำขนาด 7,110 เมกะวัตต์ ในรัฐฉาน ตรงข้ามอำเภอเชียงดาว จังหวัดเชียงใหม่- เขื่อนยวาติ ในรัฐกะเหรี่ยง ขนาด 600 เมกะวัตต์ - เขื่อนเว่ยจี (สาละวินชายแดนตอนบน) แก่งเว่ยจีบริเวณชายแดนพม่า-ไทย (เขตอุทยานแห่งชาติสาละวิน) ขนาด 4,000-5,600 เมกะวัตต์- เขื่อนดา-กวิน (สาละวินชายแดนตอนล่าง) ในเขตอุทยานแห่งชาติสาละวิน ขนาดประมาณ 900 เมกะวัตต์ - เขื่อนฮัตจี แก่งฮัตจีในรัฐกะเหรี่ยง ขนาด 600 เมกะวัตต์

**พันธุ์ปลา**
ดูบทความหลักที่ ปลาที่พบในลุ่มแม่น้ำสาละวิน
ชนิดพันธุ์ปลาที่พบในแม่น้ำสาละวิน จัดได้ว่ามีปริมาณน้อยกว่าปลาที่พบในลุ่มน้ำใกล้เคียง อย่าง แม่น้ำเจ้าพระยา หรือแม่น้ำโขง โดยชนิดพันธุ์ปลามีความใกล้เคียงกับปลาที่พบในประเทศอินเดีย ที่อยู่ไกลออกไปนับพันกิโลเมตรมากกว่าชนิดพันธุ์ปลาที่พบในประเทศไทย และหลายชนิดเป็นปลาเฉพาะถิ่นที่ไม่พบในที่แห่งอิ่น เช่น ปลากดหมูสาละวิน, ปลากดหัวเสียม, ปลาหยะเค, ปลาแค้ขี้หมู, ปลากระทิงจุด เป็นต้น และยังมีอีกหลายชนิดที่ยังไม่ได้มีการค้นพบ

**อ้างอิง**

**แหล่งข้อมูลอื่น**
 แม่น้ำสาละวิน-  ศูนย์ข่าวสาละวิน-   ข้อมูลเกี่ยวกับลุ่มน้ำสาขาแม่น้ำสาละวิน
สาละวิน
สาละวิน
สาละวิน
สาละวิน
สาละวิน
หมวดหมู่:พรมแดนธรรมชาติไทย–พม่า
สาละวิน

สาละวิน อาจหมายถึง- แม่น้ำสาละวิน ชื่อแม่น้ำที่กั้นพรมแดนระหว่างพม่ากับไทย ที่จังหวัดแม่ฮ่องสอน- อุทยานแห่งชาติสาละวิน ตั้งอยู่ในจังหวัดแม่ฮ่องสอน- มือปืน 2 สาละวิน ภาพยนตร์ไทยออกฉายในปี พ.ศ. 2536 กำกับการแสดงโดย หม่อมเจ้าชาตรีเฉลิม ยุคล
เครื่องเล่นวิดีโอเกม

ไฟล์:Wii Wiimotew.jpg|thumb|เครื่องเล่นเกม วี พร้อมจอยบังคับ ผลิตโดยบริษัทนินเท็นโด
เครื่องเล่นวิดีโอเกม หรือ เกมคอมพิวเตอร์ (Video game console or Computer game) คือ เครื่องใช้ไฟฟ้าที่ใช้ในการเล่นวิดีโอเกม โดยแสดงภาพผ่านทางหน้าจอภายในเครื่องหรือโทรทัศน์ แบ่งเป็น- เครื่องเล่นเกมคอนโซลเป็นเครื่องเล่นเกมที่มีไว้เล่นภายในบ้าน ไม่ใช่เครื่องเกมมือถือ เช่น วี วียู เพลย์สเตชัน 3 เพลย์สเตชัน 4 เพลย์สเตชัน 5 เอกซ์บอกซ์ 360 เอกซ์บอกซ์วัน เป็นต้น- เครื่องเล่นเกมพกพา เช่น เกมกด เกมบอย เกมบอยคัลเลอร์ เกมบอยอัดวานซ์ นินเท็นโด ดีเอส นินเท็นโด 2ดีเอส นินเท็นโด 3ดีเอส ดีเอสไอ พีเอสพี วิตา
เครื่องเล่นเกมมีการผลิตในรูปแบบที่แตกต่างกันก่อนหน้าแต่ใช้ลักษณะของเวกเตอร์มากกว่ารูปแบบของวิดีโอ จนกระทั่งในปี พ.ศ. 2515 บริษัทแม็กนาวอกซ์ ได้ผลิตวิดีโอเกมเครื่องแรกคือ แม็กนาวอกซ์โอดีสซี ผลิตโดย ราล์ฟ เอช. แบร์

**ส่วนประกอบของเครื่องเล่นเกม**
 ตัวเครื่อง - ใช้สำหรับการประมวผล- จอยสติ๊ก คีย์บอร์ด หรือ คันบังคับ - ใช้สำหรับควบคุมและเชื่อมต่อระหว่างผู้เล่น กับการคำนวณผลในเกม- ตลับเกม หรือ แผ่นเกม - ข้อมูลในการอ่าน สำหรับเกมแต่ละเกม โดยจะอยู่ในรูปแบบของสื่อแตกต่างกันเช่น ตลับเกม แผ่นซีดี แผ่นดีวีดี หรือแผ่นบลูเรย์

**อ้างอิง**
หมวดหมู่:เครื่องเล่นวิดีโอเกม
หมวดหมู่:สิ่งประดิษฐ์ของสหรัฐ
หมวดหมู่:คอมพิวเตอร์
วิลเลียมแห่งซ็องส์

วิลเลียมแห่งซ็องส์ (William of Sens) เป็นสถาปนิกชาวฝรั่งเศส มีชีวิตอยู่ในคริสต์ศตวรรษที่ 12 ได้รับการบันทึกไว้ในเดือน กันยายน ค.ศ. 1174 ว่าเป็นสถาปนิกที่ทำหน้าที่ก่อสร้างบริเวณร้องเพลงสวด (Choir) สำหรับมหาวิหารแคนเตอร์บรีในอังกฤษ ซึ่งถูกเพลิงไหม้เสียหายไปก่อนหน้านี้ในปีเดียวกัน
วิลเลียมเป็นคนที่มีลักษณะนิสัยทะเยอทะยาน เหล่านักบวชเห็นว่าเขาเป็นคนค่อนข้างจองหอง วันหนึ่งเมื่อเขาตกลงมาจากนั่งร้านที่ใช้ในการก่อสร้างและเกือบจะต้องเสียชีวิตนั้น นักบวชเหล่านี้เชื่อว่าเป็นการลงโทษจากพระเจ้า เพราะทำให้เขาทำงานไม่ได้อีก เขาได้ส่งต่องานก่อสร้างให้กับชายอีกคนที่ชื่อวิลเลียม เช่นกัน เรียกว่า วิลเลียมชาวอังกฤษ (William the Englishman)
เออแฌน วียอแล-เลอ-ดุก สถาปนิกในศตวรรษที่ 19 ได้ทำการค้นคว้าเกี่ยวกับวิลเลียมแห่งซ็องส์อย่างมาก และจากการค้นพบความคล้ายคลึงระหว่างพื้นที่บริเวณร้องเพลงสวดของมหาวิหารแคนเตอร์บรีกับมหาวิหารแซ็งเตเตียนแห่งซ็องส์ที่สร้างในเวลาใกล้เคียงกันนั้น เป็นการแสดงให้เห็นการมีตัวตนอยู่จริงของวิลเลียม สถาปนิกชาวฝรั่งเศสที่ได้ไปสร้างสรรค์ผลงานให้กับโบสถ์ที่ใหญ่ที่สุดในอังกฤษ ที่เมืองแคนเตอร์บรีดังกล่าว แต่วียอแล-เลอ-ดุกก็ไม่สามารถหาข้อมูลเกี่ยวกับวิลเลียมได้มากกว่านั้น นอกไปจากว่าเขาได้เสียชีวิตลงหลังจากกลับมาพำนักที่ฝรั่งเศสได้ปีเดียว บันทึกทางประวัติศาสตร์มากมายได้ยกย่องวิลเลียมสำหรับผลงานของเขา โดยข้อมูลที่สมบูรณ์ที่สุดที่หาได้ทุกวันนี้คือ บันทึกของวียอแล-เลอ-ดุกเกี่ยวกับสถาปัตยกรรมของมหาวิหารแห่งเมืองซ็องส์
หมวดหมู่:สถาปนิกชาวฝรั่งเศส
หมวดหมู่:บุคคลในคริสต์ศตวรรษที่ 12
หมวดหมู่:โปรตีน

หมวดหมู่:ชีวเคมี
หมวดหมู่:สารอาหาร
หมวดหมู่:ชีววิทยาของเซลล์
หมวดหมู่:โมเลกุลชีวภาพ
หมวดหมู่:อณูชีววิทยา
วีลาร์ เดอ ออนกูร์

คาดว่าเป็นภาพของวีลาร์ เดอ ออนกูร์ จาก The Portfolio of Villard de Honnecourt (ราวปี 1230)
วีลาร์ เดอ ออนกูร์ (Villard de Honnecourt) เป็นสถาปนิกและนักประดิษฐ์ ที่มีชีวิตอยู่ในช่วงคริสต์ศตวรรษที่ 13 ณ เมือง Picardy ทางเหนือของฝรั่งเศส ออนกูร์ได้รับการยกย่องจากผลงานที่หลงเหลือไว้เพียงแต่ในกระดาษของเขา โดยมีทั้งหมด 33 แผ่น ซึ่งประกอบไปด้วยแบบก่อสร้าง 250 ชิ้น ซึ่งเขียนขึ้นในช่วงทศวรรษ 1230 (ปัจจุบันถูกเก็บบันทึกไว้ที่หอสมุดแห่งชาติฝรั่งเศส (Bibliothèque Nationale, Paris) แบบที่พบนั้น เป็นแบบของทั้งสถาปัตยกรรม แบบรูปด้าน เครื่องกล งานศิลปะ รวมทั้งรูปของคนและสัตว์ด้วย
สิ่งที่น่าสนใจที่สุดที่พบคือ แบบของเครื่องเลื่อยไม้ที่ใช้พลังงานต่อจากกังหันลม เครื่องยกที่คล้าย ๆ กับลิฟต์ เครื่องกลที่ใช้ระบบฟันเฟืองต่าง ๆ (แบบเดียวกับที่ค้นพบในจีน สมัยราชวงศ์ซ่ง) โดยบันทึกของออนกูร์นี้ เป็นบันทึกที่เก่าแก่ที่สุดเกี่ยวกับระบบเครื่องกลฟันเฟืองที่พบได้ในโลกตะวันตก ออนกูร์ได้ทำการท่องเที่ยวไปมากมายหลาย ๆ ที่เพื่อศึกษาสถาปัตยกรรม โดยมีการบันทึกการเดินทางโดยละเอียดทั้งในลักษณะของตัวอักษรและภาพ หนึ่งในข้อมูลที่น่าสนใจคือ ภาพร่าง (Sketch) ของหอระฆังโบสถ์แห่งเมือง Laon และโถงกลาง (nave) ของโบสถ์แห่งเมืองแรงส์ ในขณะที่กำลังได้รับการก่อสร้าง ซึ่งได้กลายมาเป็นข้อมูลสำคัญในการทำการศึกษาสถาปัตยกรรมรูปแบบไฮกอทิก (High Gothic Architecture)
ออนกูร์
ออนกูร์
จอตโต ดี บอนโดเน

จอตโต ดี บอนโดเน
จอตโต ดี บอนโดเน (Giotto di Bondone) (ค.ศ. 1267 – 8 มกราคม ค.ศ. 1337) เป็นที่รู้จักกันโดยทั่วไปในนาม จอตโต (Giotto) เป็นสถาปนิกและจิตรกรชาวอิตาลี จากเมืองฟลอเรนซ์ ได้รับการยกย่องให้เป็นหนึ่งในผู้มีส่วนสร้างสรรค์ผลงานที่ก่อให้เกิดกระแสใหม่ในสังคมที่นำไปสู่ยุคฟื้นฟูศิลปวิทยาในที่สุด
จอตโต ดี บอนโดเนเป็นจิตรกรร่วมสมัยกับโจวันนี วิลลานี ผู้กล่าวว่าจอตโตเป็นช่างผู้มีความสามารถที่สุดในสมัยนั้น เป็นผู้วาดภาพตามกฎของธรรมชาติ และจอตโตได้รับเงินเดือนจากรัฐบาลเมืองฟลอเรนซ์เนื่องมาจากความสามารถ
จอร์โจ วาซารี นักเขียนชีวประวัติจากคริสต์ศตวรรษที่ 16 กล่าวว่า จอตโตเป็นผู้แยกตัวจากศิลปะแบบไบแซนไทน์อย่างชัดเจน และเป็นผู้นำในการใช้วิธีวาดอย่างถูกต้องจากธรรมชาติซึ่งเป็นวิธีที่ละทิ้งไปกว่าสองร้อยปีตั้งแต่สมัยกรีก
ผลงานชิ้นสำคัญของจอตโตคือภาพเขียน “ความโทมนัสกับร่างพระเยซู” ในชาเปลสโครเวนยีภายในวัดในเมืองปาโดวา หรือที่รู้จักกันว่าชาเปลอารีนา ภาพเขียนนี้สำเร็จลงในปี ค.ศ. 1305 เป็นภาพที่ได้รับการยกย่องว่าเป็นผลงานชั้นเอกของยุคฟื้นฟูศิลปวิทยาตอนต้น (Early Renaissance)

**อ้างอิง**
1337
หมวดหมู่:บุคคลที่เกิดในปี พ.ศ. 1810
หมวดหมู่:สถาปนิกชาวอิตาลี
หมวดหมู่:จิตรกรชาวอิตาลี
หมวดหมู่:จิตรกรสมัยฟื้นฟูศิลปวิทยา
หมวดหมู่:จิตรกรในคริสต์ศตวรรษที่ 14
หมวดหมู่:จิตรกรในคริสต์ศตวรรษที่ 15
หมวดหมู่:บุคคลจากฟลอเรนซ์
เพเทอร์ พาร์เลอร์

ภาพอาสนวิหารนักบุญวีตุส
เพเทอร์ พาร์เลอร์ (Peter Parler; Petr Parléř; Petrus de Gemunden in Suevia; ราว ค.ศ. 1330  – 13 กรกฎาคม ค.ศ. 1399) หรือ เพเทอร์ ฟ็อน เกอมึนท์ (Peter von Gemünd) เป็นสถาปนิกชาวเยอรมันที่มามีชื่อเสียงในปราก ได้รับการยกย่องจากผลงานการก่อสร้างอาสนวิหารนักบุญวีตุส (Saint Vitus Cathedral) และสะพานชาลส์ ในเมืองปรากซึ่งเป็นที่พำนักของพาร์เลอร์ตั้งแต่ ค.ศ. 1356
เพเทอร์ พาร์เลอร์ เป็นสมาชิกของตระกูลพาร์เลอร์ที่เป็นตระกูลช่างก่อสร้างและมีเครือญาติกระจัดกระจายออกไปทั้งยุโรป ไฮน์ริช พาร์เลอร์ บิดาของเขา ได้พาครอบครัวมาอยู่ที่เมืองชเวบิชกมึนท์ เพื่อทำงานในโครงการก่อสร้างซ่อมแซมวัดโฮลีครอสที่พังทลายลง เพเทอร์เองก็ได้รับการเรียนรู้เกี่ยวกับการก่อสร้างจากครอบครัวมาตลอดชีวิต ใน ค.ศ. 1352 เพเทอร์ก็ได้รับเลือกให้สานต่อการก่อสร้างของโครงการอาสนวิหารนักบุญไวทัส หลังจากที่สถาปนิกคนเก่าได้เสียชีวิตลง และได้รับเลือกให้เป็นผู้ออกแบบส่วนขยายของปราก และสะพานคาร์ล รวมทั้งหอคอยบนตัวสะพานด้วย สำหรับในวังแห่งปราก เพเทอร์ก็ได้ทำการก่อสร้างชาเปลออลเซนต์ (All Saints' Chapel) หลังจากเพลิงไหม้ในปี ค.ศ. 1541 และตกแต่งใหม่ในรูปแบบสถาปัตยกรรมบาโรก งานอื่น ๆ ของพาร์เลอร์ได้แก่ วัดพระแม่มารีย์ (Church of Our Lady หรือ Frauenkirche) ซึ่งสร้าง ณ จัตุรัสกลางเมืองเนือร์นแบร์คในเยอรมนี และวัดนักบุญบารโธโลมิวในเมืองโกลีนเป็นต้น พาร์เลอร์เสียชีวิตลงในปี ค.ศ. 1399 ศพได้รับการบรรจุไว้ภายในอาสนวิหารนักบุญไวทัสที่ปราก

**แหล่งข้อมูลอื่น**
 TYP= de-  Federal Association of German Stonemasons de
หมวดหมู่:บุคคลที่เกิดในปี พ.ศ. 1873
หมวดหมู่:สถาปนิกชาวเยอรมัน
หมวดหมู่:สถาปนิกยุคกอทิก
หมวดหมู่:บุคคลจากรัฐบาเดิน-เวือร์ทเทิมแบร์ค
1399
เซราฟิม โทโดรอฟ

เซราฟิม โทโดรอฟ (อังกฤษ: Serafim Todorov, บัลแกเรีย: Серафим Тодоров) นักมวยสากลสมัครเล่นชาวบัลแกเรีย คู่ชิงเหรียญทองโอลิมปิกที่แอตแลนตาของ สมรักษ์ คำสิงห์ เกิดเมื่อวันที่ 6 กรกฎาคม ค.ศ. 1969  ที่เมืองปาซาร์จีก ประเทศบัลแกเรีย มีชื่อเต็มว่า เซราฟิม ซีเมโอนอฟ โทโดรอฟ (Serafim Simeonov Todorov, Серафим Симеонов Тодоров)
เซราฟิม โทโดรอฟ เมื่อแข่งขันโอลิมปิก ได้จับสลากอยู่คนละสายกับสมรักษ์ ทั้งคู่จึงไม่มีโอกาสได้เจอกัน จนกระทั่งถึงรอบชิงชนะเลิศ โดยในรอบรองชนะเลิศนั้น โทโดรอฟ ต้องพบกับ ฟลอยด์ เมย์เวทเธอร์ จูเนียร์ นักมวยชาวอเมริกันเจ้าภาพ ซึ่งเป็นความหวังของทีมมวยสหรัฐด้วยในรุ่นเฟเธอร์เวทนี้ โดยการพบกันของทั้งคู่ ปรากฏว่า โทโดรอฟ เป็นฝ่ายเอาชนะ เมย์เวทเธอร์ ไปได้อย่างเฉียดฉิว 10-9 หมัด ซึ่งทางฝ่ายเมย์เวทเธอร์ได้ประท้วงผลการตัดสิน แต่ไร้ผล ส่งผลให้โทโดรอฟผ่านเข้าไปชิงชนะเลิศกับสมรักษ์ คำสิงห์ ของไทยต่อไป (ซึ่งในพิธีขึ้นรับเหรียญในเวลาต่อมา เมย์เวทเธอร์ก้มหน้าตลอด เป็นการแสดงออกว่าไม่พอใจในผลตัดสิน)
ในวันชิงชนะเลิศนั้น เซราฟิม โทโดรอฟ อยู่ในมุมน้ำเงิน เมื่อระฆังยกแรกเริ่มขึ้น นักมวยทั้งคู่ต่างจดจ้องกัน เนื่องจากเป็นนักมวยที่มีสไตล์การชกคล้ายคลึงกัน คือ เป็นมวยที่คอยจังหวะ 2 ทั้งคู่ จึงคาดหมายว่า จะเป็นการชกที่ออกหมัดกันน้อย ซึ่งก็เป็นไปตามที่คาดหมายไว้จริง ๆ และก็เป็นฝ่ายโทโดรอฟที่ออกหมัดนำสมรักษ์ไปได้ก่อน 0-1 หมัด ซึ่งเป็นครั้งแรกและครั้งเดียวของโทโดรอฟที่สามารถทำคะแนนำสมรักษ์ไปได้ หลังจากนั้นสมรักษ์เมื่อทำคะแนนคืนได้และนำมาตลอด จนกระทั่งชนะไปในที่สุด 8-5 หมัด โดยเมื่อขึ้นยก 2 ในช่วงกลางยก ที่ข้อศอกซ้ายของสมรักษ์เกิดเป็นแผลถลอก เลือดไหลซิบ ๆ แต่ก็ไม่เป็นผลอะไรกับการชก 
หลังจากนั้นโทโดรอฟได้หันมาชกมวยสากลอาชีพในปี ค.ศ. 1998 ในรุ่นไลต์เวท และได้แขวนนวมไปในปี ค.ศ. 2003 มีสถิติการชกทั้งหมด ชนะ 5 ครั้ง แพ้ 1 ครั้ง และชนะน็อก 1 ครั้ง โดยไม่เคยขึ้นชกชิงแชมป์ใด ๆ 
ปัจจุบัน โทโดรอฟมีสภาพความเป็นอยู่ที่ยากลำบาก โดยได้รับเงินช่วยเหลือจากรัฐบาลบัลแกเรียเพียงเดือนละ 500 ยูโร ซึ่งไม่พอต่อค่าใช้จ่าย 

**อ้างอิง**
หมวดหมู่:นักมวยสากลสมัครเล่นชาวบัลแกเรีย
หมวดหมู่:นักมวยสากลชาวบัลแกเรีย
หมวดหมู่:บุคคลจากปาซาร์จีก
หมวดหมู่:นักกีฬาโอลิมปิกทีมชาติบัลแกเรีย